laion/Wikipedia-Exotic huggingface dataset:
The Best of Porter Wagoner & Dolly Parton

The Best of Porter Wagoner & Dolly Parton (בעברית: המיטב של פורטר ווגונר & דולי פרטון) הוא אלבום אוסף של זמרי הקאנטרי פורטר ווגונר ודולי פרטון. הוא יצא לאור ב-19 באוקטובר 1971 על ידי RCA ויקטור. האלבום מכיל אוסף של שירים מתוך האלבומים המשותפים של השניים. בנוסף לכך, האלבום כלל שיר חדש בשם "Better Move It on Home" שהיה מועמד לפרס גראמי. האלבום הגיע בשיאו למקום ה-7 במצעד אלבומי הקאנטרי. השיר "Better Move It on Home" אשר יצא לאור כסינגל מתוך האלבום בינואר אותה שנה הגיע למקום השביעי במצעד שירי הקאנטרי האמריקאי ולמקום השמיני באותו מצעד רק בקנדה. הוא זכה להצלחה נוספת כאשר הועמד לפרס גראמי. הסינגל "Better Move It on Home" היה מועמד לפרס גראמי בקטגוריית "הביצוע הווקאלי הטוב ביותר בשיר קאנטרי בדואט או קבוצה". מידע על האלבום The Best of Porter Wagoner & Dolly Parton באתר MusicBrainz האלבום The Best of Porter Wagoner & Dolly Parton באתר Discogs Dolly Parton, GRAMMY.com, ‏2020-12-15 (באנגלית)
Anyone

האם התכוונתם ל... Anyone (שיר של דמי לובאטו) – שיר של דמי לובאטו משנת 2020 Anyone (שיר של ג'סטין ביבר) – שיר של ג'סטין ביבר משנת 2021
מגפת הדבר השלישית

מגפת הדבר השלישית הייתה מגפה גדולה של דבר הבלוטות שהתחילה ביונאן שבסין בשנת 1855 במהלך שנת הכהונה החמישית של קיסר סין, שיאנפנג משושלת צ'ינג. מגפת דבר הבלוטות התפשטה לכל היבשות המיושבות ובסופו של דבר הובילה ליותר מ-12 מיליון (אולי אפילו 15 מיליון) נספים בהודו ובסין, מתוכם כ-10 מיליון נספים בהודו לבדה, והפכו אותה לאחת מהמגפות הקטלניות בהיסטוריה. על פי ארגון הבריאות העולמי המגפה נחשבה פעילה עד לשנת 1960, אז מספר הנפגעים ברחבי העולם ירד לכ-200 בשנה. מקרי המוות מהמגפה המשיכו לרדת עוד ועוד במשך כל שנה מאז. השם המתייחס למגפה זו הוא בהיותה ההתפרצות השלישית הגדולה של מגפת דבר הבלוטות שהשפיעה על החברה האירופאית. המגפה הראשונה נקראה המגפה היוסטיניאנית והיא חירבה את האימפריה הביזנטית ואזורים בסביבה בשנים 541 ו-542. המגפה נמשכה בגלים עוקבים עד אמצע המאה ה-8. המגפה השנייה נקראה המוות השחור שהרגה כשליש מאוכלוסיית אירופה, בסדרה של גלי הדבקויות מתרחבים בין השנים 1346 ל-1353. מגפה זו חזרה על עצמה באופן קבוע עד המאה ה-19. דפוס חללי המגפה מצביע על כך שגלים של המגפה בסוף המאה ה-19/תחילת המאה ה-20 ככל הנראה הגיעו משני מקורות שונים. המקור הראשון היה בעיקר דבר הבלוטות שנישא ברחבי העולם באמצעות סחר בים, הובלת אנשים נגועים, חולדות ומטענים שנטפלו אליהם פרעושים. המקור השני, האלים יותר, היה בעיקרו, דבר ריאתי עם אחוז הדבקה גבוהה בין אדם לאדם. זן זה הוגבל במידה רבה ליבשת אסיה, בפרט למנצ'וריה ומונגוליה. מגפות הדבר בהיסטוריה מדיה וקבצים בנושא מגפת הדבר השלישית בוויקישיתוף
Coat of Many Colors

Coat of Many Colors (בתרגום מילולי לעברית: מעיל של הרבה צבעים, מתייחס לכתונת הפסים של יוסף) הוא אלבום הסולו השמיני של הזמרת דולי פרטון, אשר יצא ב-4 באוקטובר 1971 על ידי RCA ויקטור. האלבום היה מועמד לפרס אלבום השנה בטקס פרסי איגוד מוזיקת הקאנטרי. מגזין טיים כלל אותו ברשימת "100 האלבומים הטובים ביותר בכל הזמנים" ורולינג סטון מיקם אותו במקום ה-257 ברשימת "500 האלבומים הגדולים בכל הזמנים". בשנת 1985 האלבום יצא מחדש על גבי קלטת שמע בקנדה וב-1999 יצא פעם נוספת על גבי תקליטור בכל העולם. ב-2001 הוא יצא שוב באירופה ביחד עם אלבום נוסף של פרטון. ב-2007 הוא יצא מחדש בכל העולם אך הפעם הוא כלל ארבעה שירים חדשים בתוכו. ב-2010 סוני מיוזיק הוציאה שוב את גרסת 2007 ביחד עם שני אלבומים נוספים שלה. שיר הנושא של האלבום, "Coat of Many Colors", מתאר כיצד בילדותה של פרטון, אמא שלה תפרה לה מעיל מסחבות שמשפחתה הענייה קיבלה, תוך שהיא מספרת לה את סיפור כתונת הפסים של יוסף, וכיצד כילדה שמחה במעיל על אף שהיה מדובר במעיל עשוי סחבות שילדים אחרים לעגו לו. האלבום הגיע בשיאו למקום השביעי במצעד אלבומי הקאנטרי האמריקאי. הסינגל הראשון מהאלבום "My Blue Tears" הגיע למקום ה-17 במצעד שירי הקאנטרי האמריקאי ולמקום הרביעי באותו במצעד בקנדה. שיר הנושא אף זכה להצלחה יותר גדולה כאשר הגיע למקום הרביעי במצעד שירי הקאנטרי האמריקאי ואף דורג במקום ה-60 באוסטרליה. מגזין טיים הכליל את האלבום ברשימת "100 האלבומים הטובים ביותר בכל הזמנים" ומגזין רולינג סטון מיקם אותו במקום ה-257 ברשימת "500 האלבומים הגדולים בכל הזמנים". בנוסף "National Public Radio" דירגו את האלבום במקום ה-11 ברשימת "150 האלבומים הנשיים הטובים ביותר בכל הזמנים". האלבום היה מועמד לפרס אלבום השנה בטקס פרסי איגוד מוזיקת הקאנטרי. מידע על האלבום Coat of Many Colors באתר MusicBrainz האלבום Coat of Many Colors באתר Discogs Rolling Stone, Rolling Stone, 500 Greatest Albums of All Time, Rolling Stone, ‏2009-05-31 (באנגלית אמריקאית)
מוזיאון השואה ביוסטון

מוזיאון השואה ביוסטון (באנגלית: Holocaust Museum Houston) הוא מוזיאון ביוסטון שנחנך ב-1996. המוזיאון מוקדש לזיכרון לששת מיליון היהודים שנספו בשואה ולקורבנות נוספים של השואה, בנוסף גם הוא עוסק גם בהוקרת מורשתם של הניצולים. המוזיאון בא לקדם את המודעות הכללית בקרב האוכלוסייה את החשיבות של השואה כאירוע מכונן הבא ללמד את הסכנות של שנאה, דעה קדומה ואדישות, הוא מכיל ומשמר עדויות של ניצולי שואה המתגוררים ביוסטון. בין האגפים במוזיאון נמנית גם ספריית בוניוק המכילה בין היתר מאגר מידע גנאלוגי ומהווה אחד ממקורות המידע הגדולים בארצות הברית אודות קהילות שנספו בשואה. המוזיאון עובד בשיתוף עם הליגה נגד השמצה. מדיה וקבצים בנושא מוזיאון השואה ביוסטון בוויקישיתוף אתר האינטרנט הרשמי של מוזיאון השואה ביוסטון (באנגלית) מוזיאון השואה ביוסטון, ברשת החברתית אקס (טוויטר)
ג'ון ל. סהון

ג'ון לסטר סהון (באנגלית: John Leicester Sehon;‏ 9 ביוני 1862 – 18 במאי 1913) היה פוליטיקאי אמריקאי מהמפלגה הדמוקרטית בקליפורניה וראש עיריית סן דייגו. סהון נולד ב-9 ביוני 1862 באטלנטה, ג'ורג'יה. הוא שירת בצבא כקפטן. סהון נבחר למועצת העיר וקבע מסלול עצמאי כחבר מועצה. בשנת 1905, רצון בקרב מצביעי סן דייגו להחליף את השלטון גרם להם להביס את המועמד הרפובליקני ולבחור את קפטן סהון, מהקואליציה הדמוקרטית והעצמאית, כראש עיריית סן דייגו, קליפורניה, תפקיד בו שימש עד שנת 1907. בבחירות אלה הביס את ארגון "סיטי-בוס" של צ'ארלס ס. הרדי, סוחר מצליח ומנהיג הארגון הפוליטי החזק ביותר בעיר אי פעם. במהלך מסע הבחירות שלו, הדגיש סהון את הרעיון שהציבור הוא הבעלים של אספקת המים והיה מוביל ברפורמות בשירותו הקודם במועצת העיר. במהלך הקמפיין, עלתה מחלוקת בשאלה האם קצין בצבא בדימוס יכול להתמודד באופן חוקי למשרד אזרחי. רק כדי לוודא שלא תהיה בעיה, סרן סהון נעלם לאחר שנבחר, כך שלא ניתן היה להגיש לו ניירות משפט. רגע לפני חצות כשהחלה כהונתו הוא התגנב ללשכת ראש העיר והכריז על עצמו כראש העיר. בהליכי משפט שהתקיימו לאחר מכן, פסק בית המשפט העליון של המחוז נגד ראש העיר, אך פסק דינו התהפך על ידי בית המשפט לערעורים ובית המשפט העליון בקליפורניה. בעודו ראש העיר, הטיל וטו על ההצעה להעניק לחברת "מי ההרים של דרום קליפורניה" מונופול על אספקת המים לסן דייגו. ג'ון ד. ספריקלס, מבעלי חברת הסוכר הקרויה על שמו, שפך כסף על הבחירות למועצת העיר כדי לבטל את הווטו. סהון היה מפקח המשטרה בעשור הראשון של המאה ה-20. לאחר קמפיין פומבי נגד זנות מצד אזרחים בולטים רבים, בנובמבר 1912 הוציא סהון את הצו שמטרתו לסגור את "מחוז סטינגרי". הוא נפטר בסן דייגו ב-18 במאי 1913 ונקבר בבית העלמין של הר הופ. מדיה וקבצים בנושא ג'ון ל. סהון בוויקישיתוף ג'ון ל. סהון, באתר "Find a Grave" (באנגלית) When San Diego's Mayor-Elect Occupied City Hall, Voice of San Diego, ‏2012-11-30 (באנגלית אמריקאית) Biography of John L. Sehon, www.csa-railroads.com
The Hill

The Hill (בעברית: "הגבעה", בהתייחס לגבעת הקפיטול) הוא אתר חדשות אמריקאי, הפועל מוושינגטון הבירה, שהחל כעיתון בשנת 1994. האתר בבעלות "הוצאת Capitol Hill", שבעצמה כפופה לבעלות ".News Communications, Inc". תוך התמקדות בפוליטיקה של ארצות הברית, מדיניות, יחסים בינלאומיים ועסקים, סיקורו של The Hill כולל את הקונגרס האמריקאי, נשיאות ארצות הברית ומערכות הבחירות בארצות הברית. באתר האינטרנט שלו, The Hill מתאר את פעילותו כ”דיווחים לא-מפלגתיים על התנהלותו הפנימית של הקונגרס ועל הקשר בין פוליטיקה ועסקים.” חלק משמעותי מתשומת הלב לה זוכה האתר היא היותו נייטרלי ולא-מפלגתי, בניגוד לעיתונים אחרים כמו וושינגטון פוסט ופוקס ניוז. על פי מחקר של "קרן נייט" משנת 2020, The Hill נקרא בדרך כלל על ידי קהל מתון, הנוטה מעט אל הימין הפוליטי. The Hill, שמתחרה בעיקר בפוליטיקו, מציג מגוון רחב של השקפות עורכים מכל הקשת הפוליטית; עם זאת, בדרך כלל בעלי הטורים ותורמיו נחשבים לשמרניים יותר. מדיה וקבצים בנושא The Hill בוויקישיתוף אתר האינטרנט הרשמי של The Hill (באנגלית) The Hill, ברשת החברתית פייסבוק The Hill, ברשת החברתית אקס (טוויטר) American Views 2020: Trust, Media and Democracy, מסמך מאת John S. and James L. Knight Foundation‏, 9 בנובמבר 2020, עמ' 57 (באנגלית)
זמאן שאה דוראני

זמאן שאה דוראני (בפשטו/פרסית/אורדו/ערבית: زماں شاہ درانی; 1770 – 13 בספטמבר 1845) היה האמיר (נסיך) הריבון של האימפריה הדוראנית בין השנים 1793–1801. זמאן היה בנו של טימור שאה דוראני ונכדו של אחמד שאה דוראני. במהלך שלטונו של זמאן שאה נחלשה ההשפעה הדוראנית בחבל פנג'אב לנוכח עלייתה של האימפריה הסיקית והגבולות הדוראנים בתוך תת-היבשת ההודית נסוגו מנהר אינדוס לעבר ח'ייבר פח'טונח'ווה ובלוצ'יסטן. מעט מאוד ידוע על צעירותו של זמאן שאה דוראני, הוא היה החמישי מבניו של טימור שאה דוראני ונולד בשנת 1770. בצעירותו חונך במוסדות השלטון ובהנהגת חיל הפרשים של הצבא הדוראני. לאחר מותו של אבי זמאן; טימור שאה דוראני, בשנת 1793, תפס בנו החמישי, זמאן, את כס המלוכה בעזרת תמיכתו של האציל פיינדה חאן מחצר המלוכה, שהיה צ'יף שבט ברקזאי. זמאן פנה אז לקראת מדיניות אגרסיבית במלחמות על השטחים הדוראנים בתת-היבשת ההודית במטרה לחזור על מעלליו וניצחונותיו הצבאיים של סבו, אחמד שאה דוראני. התערבות אפגנית אפשרית זאת בתת-היבשת עוררה חשש בפי מפקדי חברת הודו המזרחית הבריטית (חברה בת של האימפריה הבריטית), אשר גרמו לפתח עלי שאה קאג'אר, שליט השושלת הקאג'ארית בממלכת פרס, להפעיל לחץ על השליט האפגני ולהסיט את תשומת ליבו מתת היבשת. בשנת 1798 הביסו הסיקים, תחת פיקודו של המהראג'ה רנג'יט סינג, את הכוחות הדוראנים של זמאן שאה במערכה על גורל עמק האינדוס. במסגרת ויתורי השטחים ניתנה העיר לאהור לידי הסיקים ואלו הפכו אותה לבירתם. עם לאהור אבד כל חבל פנג'אב מידי השליטה הדוראנית. חבל זה, שהיה העשיר ביותר בכל האימפריה הדוראנית, הביא לרוב הכנסות המדינה ובחוסרו היא החלה להתפרק. מנהיגי האצולה השבטית החלו למרוד בשלטונו של זמאן שאה ותמכו בטענת אחיו הבוגרים לכס הדוראני. בתגובה זמאן הורה על הוצאה להורג של מספר מנהיגי אצולה, בהם ראש שבט ברקאזי, שבנו דוסת מוחמד ח'אן, נשבע לנקום בזמאן ושושלתו על כך. השאה הפרסי הלך צעד קדימה בכך שעזר למחמוד, מושל הראת ואחיו הבוגר של זמאן, בניסיון להדיח את אחיו הצעיר. מפרס הועברו למוחמד כוחות אדם וכסף ופתח עלי עודד אותו להתקדם לעבר קנדהאר, אותה זמאן הפך לבירה במקום קאבול. מחמוד, בסיוע הווזיר שלו, פתח' חאן ברקאזי, בנו הבכור של הצ'יף פיינדה ח'אן, ועם תמיכתו של פתח' עלי שאה קאג'אר, כבש את קנדהאר והתקדם לעבר קאבול ברכס הינדו-כוש. זמאן היה באותה העת במערכה צבאית בתת-היבשת ההודית ועם הגעת הבשורה על מרד אחיו הוא מיהר לחזור לאפגניסטן. כוח צבאו העייף של זמאן הובס במהרה על ידי תומכיו הרבים של מחמוד, זמאן עוור ונכלא בשנת 1800 בעוד אחיו ירש אותו. בשנת 1803 הופל מחמוד מהכס ואת מקומו החליף אחיו, שאה שוג'אע דוראני. שוג'אע שחרר את זמאן ווידע שיהיה צמוד אליו צוות מטפלים עקב נכותו. בשנת 1809 מחמוד השיב לעצמו את הכתר מידי שוג'אע אך זמאן הצליח לברוח לאימפריה הסיקית, שם ניתנה לו חסות בידי יריבו לשעבר, רנג'יט סינג. זמאן שאה נפטר ב-13 בספטמבר 1845 בהודו הבריטית. הוא נקבר במזאר, פנג'אב. האימפריה הדוראנית טימור שאה דוראני אחמד שאה דוראני מדיה וקבצים בנושא זמאן שאה דוראני בוויקישיתוף זמאן שאה דוראני, באתר אנציקלופדיה בריטניקה (באנגלית) פארוק חוסיין, אפגניסטן בתקופת האימפריות, עמוד 362, 2018
רצח מסעוד אבוטבול

רצח מסעוד אבוטבול התרחש ב-11 באוקטובר 1953 בקיבוץ נווה אילן. אבוטבול נרצח בשנתו במגוריו בקיבוץ ביריות מסתננים. מסעוד פרוספר אבוטבול נולד במרוקו בשנת 1933. בגיל 18 לערך עלה לישראל והצטרף לקיבוץ נווה אילן במסגרת גרעין שהתכונן לעלות להתיישבות בנגב. הוא עבד בקיבוץ כרפתן. הקיבוץ שכן בקרבת הקו הירוק. ב-11 באוקטובר 1953 חדרו ליישוב מסתננים משטחי הגדה המערבית הסמוכים. בשעת חצות לערך הם ירו באבוטבול שישן במיטתו באחד המבנים בשולי הקיבוץ. הירי נעשה בתוך חדרו או מבחוץ ואבוטבול נפגע בראשו ובחזהו ונהרג. קול היריות נשמע בקיבוץ אך משמעותו לא הובנה. המסתננים לא גנבו דבר מהמשק. דבר הרצח התגלה בארבע לפנות בוקר על ידי אחד מחברי הקיבוץ שבא לחדרו של אבוטבול להעירו לעבודה. לאחר שנקש על דלת החדר ללא מענה פרץ חבר הקיבוץ פנימה ומצא את גופת הנרצח. במקום התגלו תרמילים של תת מקלע מדגם טומיגן וכן עקבות המסתננים. הרצח היה ההתקפה העשירית במהלך עשרה ימים של מסתננים מירדן על ישראלים. אבוטבול הובא לקבורה בקיבוץ נווה אילן. ועדת שביתת הנשק המעורבת הישראלית-ירדנית קבעה ב-1 בדצמבר שההתקפה הפרה את הסכם שביתת הנשק בין המדינות. לימים הונצח שמו של מסעוד אבוטבול באנדרטת חללי פעולות האיבה והטרור בישראל. אירוע זה היה חלק מסדרת אירועי הטרור נגד ישראלים בישראל בשנות ה-50, אשר עליהם הגיבה ישראל בפעולות התגמול. דף לזכר מסעוד אבוטבול, ב"לעד" – אתר לזכר האזרחים חללי פעולות האיבה ידיעות מאתר עיתונות יהודית היסטורית: נרצח חבר נווה-אילן, מעריב, 11 באוקטובר 1953 תושב נווה אילן נרצח בשנתו, זמנים, 12 באוקטובר 1953 ועדת שביתת הנשק מגנה את ירדן, הארץ, 2 בדצמבר 1953
בז'ה (מחוז)

בז'ה (בפורטוגזית: Beja) הוא המחוז הגדול ביותר בפורטוגל (11% משטח פורטוגל). במחוז מתגוררים 141,049 (נכון ל-31 בדצמבר 2019). בירת המחוז היא בז'ה. מבחינה מנהלית, מחוז בז'ה מחולק ל-14 מועצות עירוניות. מדיה וקבצים בנושא בז'ה בוויקישיתוף אתר האינטרנט הרשמי של בז'ה (בפורטוגזית) Beja (District, Portugal) - Population Statistics, Charts, Map and Location, www.citypopulation.de ערך זה הוא קצרמר בנושא גאוגרפיה ובנושא פורטוגל. אתם מוזמנים לתרום לוויקיפדיה ולהרחיב אותו.
אגיינסט אול אודס (2009)

אגיינסט אול אודס (2009) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-8 בפברואר 2009, באולם האימפקט זון שבאורלנדו, פלורידה. האירוע היה האירוע החמישי בסדרת אירועי אגיינסט אול אודס. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון. שמונה קרבות התנהלו באירוע. בקרב המרכזי, סטינג ניצח את בראדר דיבון, בראדר ריי וקורט אנגל בקרב מרובע ושמר על אליפות העולם במשקל כבד של TNA. עוד ברשימת הקרבות, ביר מאני, אינק (ג'יימס סטורם ורוברט רוד) ניצחו את לית'ל קונסקוונסס (קונסקוונסס קריד וג'יי לית'ל) ושמרו על אליפות הזוגות העולמית של TNA, ואלכס שלי ניצח את אריק יאנג ושמר על אליפות ה-X דיוויז'ן של TNA. האירוע כלל קרבות שנבעו מעלילות מתוסרטות מתוכניות Impact. אגיינסט אול אודס, במסד הנתונים הקולנועיים IMDb (באנגלית) תוצאות אירועי אגיינסט אול אודס
אגיינסט אול אודס (2011)

אגיינסט אול אודס (2011) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-13 בפברואר 2011, באולם האימפקט זון שבאורלנדו, פלורידה. האירוע היה האירוע השביעי בסדרת אירועי אגיינסט אול אודס. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון. תשעה קרבות התנהלו באירוע. בקרב המרכזי, ג'ף הארדי ניצח את מר אנדרסון וזכה באליפות העולם במשקל כבד של TNA. עוד ברשימת הקרבות, מדיסון ריין ניצחה את מיקי ג'יימס בקרב מי שעומדת אחרונה ושמרה על אליפות נשות הנוקאאוטס של TNA, וקאזריאן ניצח את רובי אי ושמר על אליפות ה-X דיוויז'ן של TNA. האירוע כלל קרבות שנבעו מעלילות מתוסרטות מתוכניות Impact. אגיינסט אול אודס, במסד הנתונים הקולנועיים IMDb (באנגלית) תוצאות אירועי אגיינסט אול אודס
פסגת דרינוב

פסגת דרינוב (באנגלית: Drinov Peak; בבולגרית: Дринов връх) היא פסגה ברכס אימאון, באי סמית', באיי שטלנד הדרומיים, שבסמוך לאנטארקטיקה. גובהה של הפסגה 1,630 מטרים מעל פני הים. פסגת דרינוב ממוקמת 3.5 קילומטרים צפונית - צפון-מזרחית לפסגת אנטים; 1.9 קילומטרים צפונית לפסגת סלאטינה; 2.91 קילומטרים מזרחית - דרום-מזרחית מנקודת יירצ'ק; ו- 1.85 קילומטרים דרומית-מערבית מהר פסגה. פסגת דרינוב מתנשאת מעל קרחון אובץ' שמדרום-מזרח לה, מעל קרחון וטרינו שמצפון לה, מעל קרחון יאבלאניצה שמצפון-מערב לה, ומעל קרחון צ'ופרנה שמדרום-מזרח לה. הפסגה מופתה לראשונה על ידי סוקרים בולגריים בשנת 2009. הפסגה נקראת על שם המדען הבולגרי מרין דרינוב (Марин Стоянов Дринов), שייסד את האקדמיה הבולגרית למדעים. הגאזט האנטארקטי הבולגרי (בבולגרית) פסגת דרינוב באתר הגאזט האנטארקטי של ממשלת אוסטרליה פסגת דרינוב באתר הגאזט האנטארקטי המשווה SCAR של ממשלת אוסטרליה תצלום לוויין של אזור הפסגה, תוך סימון אתרים נוספים באזור באתר copernix תרשים הנוף הנשקף מפסגת דרינוב באתר peakvisor מפת אזור פסגת דרינוב נתוני זריחת/שקיעת שמש/ירח עדכניים בפסגת דרינוב מזג אוויר נוכחי עדכני בפסגת דרינוב תחזית מזג אוויר עדכנית ארוכת טווח עבור פסגת דרינוב נתוני מזג אוויר היסטוריים עבור פסגת דרינוב סטטיסטיקות מזג אוויר עבור פסגת דרינוב גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי לפי מקור אחר גובה הפסגה 1,592 מטרים מעל פני הים לפי מקור אחר פסגת דרינוב ממוקמת 3.6 קילומטרים צפונית - צפון-מזרחית לפסגת אנטים לפי מקור אחר פסגת דרינוב ממוקמת 1.8 קילומטרים דרומית-מערבית מהר פסגה
מפרצון ניקולוב

מפרצון ניקולוב (באנגלית: Nikolov Cove; בבולגרית: залив Бръшлян) הוא מפרצון בחוף הדרום מזרחי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה. המפרצון נפתח אל מצר בויד. רוחב פתחו של המפרצון 950 מטרים; אורכו של המפרצון (עומק כניסתו אל תוך האי) 500 מטרים. קרחון אובץ' נשפך אל ראשו של המפרצון. המפרצון ממוקם צפונית-מזרחית לנקודת וליקאן; ודרומית-מערב לנקודת רזדל. המפרצון ממוקם 12 קילומטרים דרומית- מזרחית לכף סמית'. המפרצון מופה על ידי סוקרים בולגרים בשנת 2009 ובשנת 2017. המפרצון נקרא על שם טודור ניקולוב, שהיה אחד מיוזמי משלחת החקר הבולגרית הראשונה לאנטארקטיקה. הגאזט האנטארקטי הבולגרי (בבולגרית) מפרצון ניקולוב באתר הגאזט האנטארקטי של ממשלת אוסטרליה מפרצון ניקולוב באתר הגאזט האנטארקטי המשווה SCAR של ממשלת אוסטרליה תצלום לוויין של אזור המפרצון, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי
מלחמת רוסיה–פרס (1796)

מלחמת רוסיה-פרס של 1796 (בפרסית: حمله روسیه به ایران – פלישת רוסיה לאיראן, ברוסית: Русско-персидская война) הייתה אחת מבין מלחמות האימפריה הרוסית–פרס (אנ'). המלחמה החלה בפלישת האימפריה הרוסית לעבר הקווקז הפרסי, בתגובה לכיבוש טביליסי בידי המצביא הפרסי אע'א מוחמד ח'אן קאג'אר. ההתקדמות הרוסית במלחמה נעצרה בעקבות מותה של יקטרינה השנייה, קיסרית רוסיה ובירושת הכס של פאבל הראשון, קיסר רוסיה, שקרא לסיום המלחמה והשבת החיילים. התפשטותו הצבאית של אע'א מוחמד ח'אן קאג'אר, שליט השושלת הקאג'ארית, הביאו למשבר בין האימפריה הרוסית וממלכת פרס הקאג'ארית על השליטה בגילאן וההשפעה על הים הכספי במהלך שנות ה-80 של המאה ה-18. המשבר נפתר בניצחון פרסי ובסיפוח של האזור, אך הביא לקרע ביחסי שתי האומות. עקב איום מצד הקאג'ארים והאימפריה העות'מאנית, ממלכת כארתלי-קאחתי הגאורגית הפכה למדינת חסות רוסית. אע'א מוחמד ח'אן קאג'אר יצא בשנת 1795 למסע כיבוש בעבר הקווקז במסגרתו הפיל את הממלכה הגאורגית וכבש את טביליסי. בשל מחסור בנשק וכוח אדם מוצבים באזור, לא סיפקו הרוסים שום סיוע לבעל בריתם, אך בשנה שלאחר מכן, בעוד היה מוחמד ח'אן קאג'אר במערכה בח'וראסאן, שלחה יקטרינה השנייה, קיסרית רוסיה צבא שמנה בין 10,000 ל-30,000 חיילים למערכה נגד הפרסים. ולריאן זובוב, שהוביל את הצבא, השיג את תמיכתם של מרבית הח'אנים במזרח הקווקז, אך הכיבוש נמשך פחות משנה. השילוב בין אספקה לקויה, תכנון לקוי, חוסר ידיעה בשטח ואי אמינותם של הח'אנים המקומיים הפכו את ההתקפה המכריעה על גילאן לבלתי אפשרית בשביל צבא האימפריה הרוסית. צבאות רוסיה ופרס מעולם לא נפגשו בשדה קרב; בנובמבר 1796 נפטרה יקטרינה השנייה, ובנה פאבל הראשון, קיסר רוסיה הורה מיד לחזור מהקווקז. כל המערכה הייתה כישלון מביך עבור הרוסים. אע'א מוחמד ח'אן קאג'אר, שהוכתר מאוחר יותר בתור השאה של כל ממלכת פרס, שב לאחר סדרת מערכות צבאיים לעבר הקווקז וסיפח אותו אך נרצח ב-17 ביוני 1797 לפני שהספיק לכבוש מחדש את ממלכת כארתלי-קאחתי. אחיינו והיורש המיועד, באבא חאן, ירש אותו על כס המלוכה בתור פתח עלי שאה קאג'אר. המאבק הרוסי-פרסי על גאורגיה ועל ההשפעה בקווקז הביא בסופו של דבר למלחמת רוסיה–פרס (1804–1813). אע'א מוחמד ח'אן קאג'אר מלחמת רוסיה–פרס (1804–1813) מלחמת רוסיה–פרס (1826–1828) רוסיה 1. יחסי רוסיה-איראן קדם המהפכה הבולשביקית, באתר אנציקלופדיה איראניקה The Russo-Persian War (1796): Every Week, סרטון באתר יוטיוב (אורך: 1:17)
פסגת סלאטינה

פסגת סלאטינה או פסגת סלטינה (באנגלית: Slatina Peak; בבולגרית: връх Слатина) היא פסגה ברכס אימאון, באי סמית', באיי שטלנד הדרומיים, שבסמוך לאנטארקטיקה. גובהה של הפסגה 1,750 מטרים מעל פני הים. אוכף ורשץ מקשר בין פסגת סלאטינה לפסגת אנטים. הפסגה ממוקמת 2 קילומטרים צפונית-מזרחית לפסגת אנטים; 4.09 קילומטרים דרומית - מזרחית לנקודת וילאגרה; ו-1.86 קילומטרים מזרחית מפסגת דרינוב; הפסגה משקיפה מעל חלקו העליון של קרחון צ'ופרנה שמצפון-מערב לפסגת סלאטינה; ומעל קרחון קריוודול שמדרום מערב, ומדרום לפסגת סלאטינה. הפסגה מופתה לראשונה על ידי סוקרים בולגריים בשנת 2009. הפסגה נקראת על שם היישובים הבולגריים בשם "סלאטינה" שבחבלי הארץ: מונטנה, לובץ ', פלובדיב, סיליסטרה וסופיה, שבבולגריה. הגאזט האנטארקטי הבולגרי(בבולגרית) פסגת סלאטינה באתר הגאזט האנטארקטי של ממשלת אוסטרליה פסגת סלאטינה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הפסגה, תוך סימון אתרים נוספים באזור באתר copernix מפת אזור פסגת סלאטינה נתוני זריחת/שקיעת שמש/ירח עדכניים בפסגת סלאטינה מזג אוויר נוכחי עדכני בפסגת סלאטינה תחזית מזג אוויר עדכנית ארוכת טווח עבור פסגת סלאטינה נתוני מזג אוויר היסטוריים עבור פסגת סלאטינה סטטיסטיקות מזג אוויר עבור פסגת סלאטינה גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי לפי הגאזט האנטארקטי המשווה SCAR פסגת סלאטטנה ממוקמת 1.9 קילומטרים מזרחית מפסגת דרינוב ב-גאזט האנטארטי המשווה SCAR נרשם בטעות כי המיפוי בוצע בשנת 2008.
דאט טראן

דאט פ. טראן (באנגלית: Dat P. Tran) הוא פקיד ממשל אמריקאי, שכיהן כמזכיר לענייני חיילים משוחררים של ארצות הברית בפועל. במקביל הוא מכהן כסגן עוזר ראשי למזכיר המחלקה במשרד לשילוב ארגוני, שם הוא מייעץ למנהיגי המחלקה לענייני חיילים משוחררים של ארצות הברית בנושאים ביצועיים, בחקר מדיניות, ניתוח נתונים ותחבורה. טראן נולד בווייטנאם, ומשפחתו היגרה אל ארצות הברית בשנת 1975 לאחר נפילת סייגון (אנ'), בה נשבתה סייגון בידי הווייטקונג. כאשר תמה מלחמת וייטנאם, משפחתו פונתה באחד המסוקים האחרונים שעזבו את שגרירות ארצות הברית בסייגון ב-1975. משפחתו התיישבה באוהיו, ואת לימודיו הגבוהים בהנדסת מכונות השלים באוניברסיטת המדינה של אוהיו, שם למד בשנים 1987–1982. טראן עבד כמנהל ייצור בחברת החשמל "Square D" השוכנת במילווקי שבוויסקונסין. בשנים 1995–2001 עבד כחבר בסגל הוועדה לענייני חיילים משוחררים של הסנאט של ארצות הברית. הוא היה אחראי על פעילויות הפיקוח על המחלקה לענייני חיילים משוחררים בדבר תוכניות המידע והטכנולוגיה, ותיאם את שימועי הוועדה כמו גם חקיקותיה. במאי 2008 החל לנהל את המרכז הלאומי לניתוח וסטטיסטיקות במחלקה לענייני חיילים משוחררים (NCVAS), תפקיד שמילא עד 2011. מיד עם השבעתו לנשיאות, נשיא ארצות הברית ג'ו ביידן הכריז כי טראן ימלא באופן ארעי את תפקיד המזכיר לענייני חיילים משוחררים של ארצות הברית, עד אשר יאושר מינוי מועמדו דניס מקדאנה בידי הסנאט של ארצות הברית. הוא סיים תפקיד זה עם השבעתו של מקדאנה למזכיר המחלקה. Biden Names New Acting VA Secretary, Some Permanent Staff, באתר Millitary.com‏, 20 בינואר 2021 (באנגלית) Dat Tran, người gốc Việt, được Joe Biden cử làm bộ trưởng tạm quyền, באתר BBC‏, 23 בינואר 2021 (בוייטנאמית) דאט טראן, באתר LinkedIn (באנגלית) ביוגרפיה רשמית, באתר משרד השילוב הארגוני של המחלקה לענייני חיילים משוחררים של ארצות הברית (באנגלית) ניקי ונטלינג, Dat Tran to temporarily lead VA as acting secretary, באתר Stars and Stripes‏, 20 בינואר 2021 (באנגלית)
חופשייה

האם התכוונתם ל... חופשייה (אלבום) – אלבום של דיקלה Set Me Free – בגרסתו העברית "חופשייה", השיר שנבחר לייצג את ישראל באירוויזיון 2021, בביצוע עדן אלנה
אור קורנליוס

אור קורנליוס (נולד ב-26 בספטמבר 1997) הוא כדורסלן ישראלי, המשחק בעמדת הגארד/סמול פורוורד בקבוצת הפועל ירושלים. אור קורנליוס הוא בנו של כדורסלן העבר גרג קורנליוס. הוא החל לשחק כילד במחלקת הנוער של מכבי ראשון לציון שם שיחק מגיל הקט-סל ועד הנוער. קבוצת הבוגרים הראשונה שלו הייתה אליצור בת ים מהליגה הארצית בה שיחק בעונת 2014/15. בעונת 2015/16 עבר לשחק באותה הליגה במכבי שוהם. בעונת 2016/17 עבר לשחק בליגת העל בקבוצת מכבי ראשון לציון. בעונת 2017/18 שיחק בליגה הלאומית בקבוצת מכבי קריית גת. בעונת 2018/19 התחיל בקבוצת הפועל כפר סבא ובהמשך עבר למכבי קריית מוצקין איתה הגיע לחצי גמר הפלייאוף. במוצקין קלע 11.7 נקודות ולקח 2.9 אסיסטים בממוצע למשחק. בעונת 2019/20 התחיל בקבוצת הפועל באר שבע ולאחר מספר מחזורים עבר לשחק באליצור "איתו" אשקלון מהליגה הלאומית. בעונת 2020/21 חתם בעירוני נס ציונה. בעונת 2020/21 זכה עם קבוצת נס ציונה בגביע היורופקאפ, לאחר שניצחו את טלאס מפולין 74:82. לקראת עונת 2021/22 חתם לעונה בהפועל גלבוע גליל. לקראת עונת 2022/23 חתם בהפועל ירושלים והפך לשחקן חמישייה בקבוצה. ב-16 בפברואר זכתה ירושלים בגביע המדינה, מה שהיווה התואר הראשון של קורנליוס במסגרת המקומית. בסיום העונה הסדירה, נבחר קורנליוס לשחקן ההגנה של העונה בליגה לעונת 2022/23. הפועל ירושלים גביע המדינה: 2023/2024 פרופיל, באתר eurobasket פרופיל השחקן באתר איגוד הכדורסל בישראל פרופיל השחקן באתר מנהלת ליגת העל בכדורסל כפיר אדר, ‏עובר לכתום: אור קורנליוס חתם בעירוני נס ציונה, באתר ONE‏, 22 באוגוסט 2020 משה ברדה, ‏היסטוריה: עירוני נס ציונה זכתה ביורופקאפ, באתר ONE‏, 25 באפריל 2021
נקודת וילאגרה

נקודת וילאגרה (באנגלית: Villagra Point) היא לשון יבשה בחוף הצפון-מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה. הנקודה מהווה את הקצה הדרומי של הכניסה למפרצון בורצ'אר. נקודת וילאגרה ממוקמת 3.07 קילומטרים דרומית-מערבית לנקודת מרקלי; 2.35 קילומטרים דרומית - דרום-מערבית לנקודת יירצ'ק; ו- 3.06 קילומטרים צפונית-מזרחית לנקודת גארמן. הנקודה מופתה לראשונה על ידי סוקרים בולגריים בשנת 2009. שמה של הנקודה ניתן לה על ידי ארגנטינה. הגאזט האנטארקטי הבולגרי (בבולגרית) נקודת וילאגרה באתר הגאזט האנטארקטי של ממשלת אוסטרליה נקודת וילאגרה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הנקודה, תוך סימון אתרים נוספים באזור באתר copernix הגאזט האנטארקטי הבולגרי (בבולגרית) מיקום נקודת יירצ'ק מקור שם הנקודה